Ана Ахматова
Мили! Чуваш ли, витае…

Превод от руски: Иван Николов, 1974

chitanka.info

Мили! Чуваш ли, витае

зад гърба ти звук?

Няма да допишеш тая

строфа — аз съм тук.

Мигар пак ще ме обидиш,

мили, замълчи —

пожелай веднъж да видиш

моите очи.

Сведен в стаичката проста,

опази ме от беда —

вече зная как под моста

стине калната вода.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.